Afkondigings 28 April - NG Kerk Somerset-Wes
Afkondigings 28 April
admin1Afkondigings25/04/2019	Leave a comment0
Baie welkom by vanoggend se eerste erediens na die afloop van Pase. Ons verwelkom vanoggend vir Nico en Anke Marais wat hul seuntjie Ruben laat doop. In die vroeë geskiedenis van die kerk, was die tyd van Pase ook die tyd om nuwe Christene in die kerk in te lyf deur middel van die doop. Dit is daarom baie gepas om vanoggend as geloofsgemeenskap die doop te vier.
Geen aanddiens agv orreluitvoering.
Jeanette Hamman se familie, met haar afsterwe.
Marthie Grové se ma tannie Rachel v Zyl, wat 'n terugslag gehad het.
Marie Cilliers se seun Johan, wat aansterk na 'n hartomleiding.
Hennie Gerber, skoueroperasie.
Osie de Villiers, sukkel met sy gesondheid.
Tannie Ria Vosloo, met oom Deryck se afsterwe.
Chris en Mariana Miles se skoonseun Pieter, wat tuis aansterk.
HELDERBERG UITREIK – NEPAL PROJEK
Die Nepal projekspan het onderstaande versoek ontvang. Onsself gaan drie sportlui uit Asië huisves. Kontak asseblief vir Paul Brits (082 609 5043) sou u geroepe voel om te help, alternatiewelik vir Rene Potgieter (082 4484 711).
Lees meer op Afkondigings 21 April
Soos verlede jaar, wil ons weer vra vir skenkings van ou komberse vir die haweloses. Verlede jaar het ons met behulp van ons omgeegemeentelede 30-35 komberse ontvang. Daar is ongeveer 25 haweloses vir wie ons graag elkeen 'n kombers sou wou gee. Dit kan by die kerkkantoor afgegee word.
Navrae: Annemarie Hollenbach – 082 784 8841.
Ons is op soek na twee groot wit tuinsambrele en 'n ou fiets (hoef nie meer in lopende toestand te wees nie) vir ons feestelike "High Tea" op Saterdag, 11 Mei 2019 om 10:00 in die Kerksaal.
Benodig klein glas-botteltjies vir 'n ge-meentelid vir inmaak-doeleindes, asook 2 liter roomysbakke.
ARBEIDSBEDIENING/INDUSTRIAL MINISTRY is betrokke by talle besighede in die Helderberg-kom.
'n Besoek aan 'n besigheid sluit in 'n kort gebed, 'n paar verse uit die Bybel voorgelees, 'n kort kernagtige boodskap en 'n kort afsluitingsgebed. Alles saamgevat duur gewoonlik nie langer as 8 minute nie. Ongelukkig het ons nie genoeg Hulpwerkers om in die aanvraag te voorsien nie.